Hej

Jeg har lige læst om formaldehyd i mdf.

Så er det farligt for helbredet at sætte mdf-plader på alle vægge og lofter i min entrée, stue og soveværelse?

Mvh. Ronnie H


Er det farligt at sætte mdf-plader på vægge og lofter?
Hej Ronni H

Du må ikke sætte mdf plader op på vægge og lofter. De lever ikke op til de brandkrav, der er i bygningsreglementet. Især, hvis du bor i en etageejendom, vil det være ret slemt, da en evt. brand i din bolig vil kunne gå ud over mennesker i andre boliger.

Mdf-plader på vægge vil desuden give stor risiko for vækst af skimmelsvamp, hvis du sætter dem op på indersiden af ydervæggene. Det afhænger lidt af, hvordan dine vægge er opbygget, men risikoen er der.

Så undlad at sætte dem op. Du kan i stedet anvende gips til lofterne. Hvis du vil anvende plader på ydervæggene, bør du opsætte en dampspærre inden. Men det afhænger af, hvad du allerede har.

